**Adatkezelési, adatvédelmi, adatbiztonsági tájékoztató, és nyilatkozat**

# A jelen dokumentum célja

A Szociális és Gyermekvédelmi Főigazgatósággal (továbbiakban: SZGYF), annak kirendeltségeivel, illetve intézményeivel a jelzőrendszeres házi segítségnyújtás (továbbiakban: JHS) vonatkozásában kötött szolgáltatási szerződések teljesítése során, a JHS szolgáltatást igénybe vevő ellátott személyes adatai kezeléséről való tájékoztatása, az adatkezeléshez való személyes hozzájárulás megtétele.

# A jelen dokumentumban megjelenő felek

**JHS Adatkezelő:**

|  |  |  |
| --- | --- | --- |
| Név: | Dr. Csiba László Integrált Szociális Intézmény B-A-Z Vármegye | Képviseli: Balázs Ottó, rendszergazda |
| Székhely: | 3770 Sajószentpéter Csiba L. u. 1 |
| Adószám: | 1579234-2-05 |
| Telefon: | 06-70/198-9780 |
| Email: | jelzos@bazcsiba.hu |
| Adatkezelési nyilvántartási szám: |  |

A Dr. Csiba László Integrált Szociális Intézmény B-A-Z Vármegye mint adatkezelő (továbbiakban: JHS Adatkezelő) a jelzőrendszeres házi segítségnyújtás szociális szolgáltatás szolgáltatójaként kezeli a JHS szolgáltatást igénybe vevő ellátott személyes adatait.

**A személyes adatainak kezeléshez való hozzájárulását adó JHS szolgáltatást igénybe vevő ellátott (továbbiakban: Érintett):**

|  |  |
| --- | --- |
| Név: |  |
| Lakcím: |  |
| TAJ szám: |  |

# Fogalmak

Az információs önrendelkezési jogról és az információszabadságról szóló 2011. évi CXII. törvény (továbbiakban Infotv.) rendelkezik az adatkezeléssel kapcsolatos szabályokról, meghatározza az adatkezeléssel kapcsolatos fogalmakat. Az Infotv. az adatkezeléssel kapcsolatos fogalmakat az alábbiak szerint határozza meg.

**Adatfeldolgozás**

Az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adatokon végzik.

**Adatfeldolgozó**

Az a természetes vagy jogi személy, illetve jogi személyiséggel nem rendelkező szervezet, aki vagy amely az adatkezelővel kötött szerződése alapján - beleértve a jogszabály rendelkezése alapján történő szerződéskötést is - adatok feldolgozását végzi.

**Adatkezelés**

Az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők rögzítése

**Adatkezelő**

Az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja.

**Adatmegjelölés**

Az adat azonosító jelzéssel ellátása annak megkülönböztetése céljából.

**Adatmegsemmisítés**

Az adatokat tartalmazó adathordozó teljes fizikai megsemmisítése.

**Adattörlés**

Az adatok felismerhetetlenné tétele oly módon, hogy a helyreállításuk többé nem lehetséges.

**Adatzárolás**

Az adat azonosító jelzéssel ellátása további kezelésének végleges vagy meghatározott időre történő korlátozása céljából.

**Adattovábbítás**

Az adat meghatározott harmadik személy számára történő hozzáférhetővé tétele.

**Érintett**

bármely meghatározott, személyes adat alapján azonosított vagy - közvetlenül vagy közvetve - azonosítható természetes személy.

**Hozzájárulás**

az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok - teljes körű vagy egyes műveletekre kiterjedő – kezeléséhez

**Nyilvánosságra hozatal**

Az adat bárki számára történő hozzáférhetővé tétele.

**Személyes adat**

Az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés.

**Tiltakozás**

Az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri.

# Az adatkezelés célja

Az Érintett adatbiztonsági célzattal történő egyértelmű beazonosítása, hozzáférésének biztosítása a jelzőrendszeres házi segítségnyújtási szolgáltatás technikai, diszpécserközponti, és ügyfélszolgálati szolgáltatásaihoz, alkalmazásaihoz.

# Az adatkezelés jogalapja

2011. évi CXII. törvény az információs önrendelkezési jogról és az információszabadságról 5. § (1) bekezdés a) pontja szerint, az adatkezelés jogalapja az érintettek hozzájárulása, a JHS szolgáltatás teljesítése érdekében.

# A kezelt adatok köre

Az Érintett által a szolgáltatási megállapodás, illetve a szolgáltatás nyújtása során megadott, a JHS szolgáltatás teljesítéséhez minimálisan szükséges adatok:

* Jelzőrendszeres házi segítségnyújtásban törvényi szabályozás szerint előírt JHS Adatkezelő által felvett gondozotti adatok papír alapú, illetve helyi elektronikus rögzítésben.
* JHS Adatkezelő által szolgáltatandó törvényi jelentési kötelezettség, kötelező kimutatások.

# Az adatok megismerésére jogosult lehetséges adatkezelők személye

JHS Adatkezelő a JHS szolgáltatás megvalósításába bevont munkatársai, fenntartója, valamint a JHS szolgáltatás szakmai ellenőrzését végző szervezetek, hatóságok munkatársai.

 Adatkezelő által a szolgáltatás nyújtásába bevont, illetve az ügyfélszolgálat fenntartásában résztvevő munkatársai.

# Az adatkezelés időtartama

Az adatkezelést JHS Adatkezelő a JHS szolgáltatási szerződés hatálya alatt, valamint a JHS jogszabályokban meghatározott adatmegőrzés időtartamában végzi.

# Az adatkezelés megvalósításának szempontjai

Az JHS Adatkezelő a rábízott adatokat tisztességesen, jogszerűen, az érintettek számára átláthatóan, az adatkezelés céljában meghatározott módon, az adattakarékosság, pontosság, adatbiztonság, korlátozott tárolhatóság, elszámoltathatóság elvét figyelembe véve, kezeli.

# Az adatkezelő által megvalósított védelmi szintek

Adatkezelő adminisztratív, fizikai, illetve logikai védelemmel védi az Érintett ügyfélszolgálati portál rendszerben, valamint a diszpécserközpontban kezelt személyes adatait.

# Az Érintett helyesbítéshez, törléshez való joga

Az Érintett személyes adatainak törlését vagy igény szerinti módosítását JHS Adatkezelőnél az adatkezelő levelezési címére megküldött levélben kezdeményezheti.

Adatkezelő az adattörlés iránti kérelem fogadásakor köteles azonnal intézkedni az adattörlésről, illetve az adatok módosításáról, és az Érintett adattörlés iránti írásbeli kérelmének továbbításával JHS Adatkezelő kötelesek haladéktalanul kölcsönösen értesíteni egymást Érintett adattörlési/adatmódosítási igényéről. JHS Adatkezelő az Érintett adattörlés vagy adatmódosítás iránti kérésének fogadását követően köteles azonnali hatállyal gondoskodni a kért adattörlés, illetve módosítás elvégzéséről.

Amennyiben az adattörlés vagy adatmódosítás a JHS szolgáltatás nyújtását lehetetleníti, JHS Adatkezelő köteles az adattörlés iránti kérelem fogadásakor, az adatok törésének megkezdése előtt erről Érintettet tájékoztatni.

Az Érintett adatainak törlését követően, a törölt adatok azonnal eltávolításra kerülnek az informatikai rendszerekből; ez azonban nem jelenti az egyéb jogszabályok által megkövetelt járulékos dokumentumok, kimutatások, elszámolások törvényi határidő előtti megsemmisítését. Az eltávolítás után a korábbi adatok visszaállítására többé nincs mód, azok csak ismételt regisztrációval építhetők újra.

# Érintett adatkezeléssel kapcsolatos további jogai, lehetőségei

Az Érintett kérelmezheti a JHS Adatkezelőnél:

* tájékoztatását személyes adatai kezeléséről;
* személyes adatainak helyesbítését;
* személyes adatainak törlését vagy zárolását, adatközlés korlátozását.

Indokolt esetben az Érintett a JHS Adatkezelő irányába panaszt tehet, panaszkezelés hiányában jogorvoslat megindítását kezdeményezheti.

# Panaszkezelés

Panasz fogadása esetén az adatkezelő az Érintett kérelmének írásban történő benyújtásától számított legrövidebb idő alatt, legfeljebb 10 napon belül- közérthető formában, az Érintett kérelmére válaszolva írásban megadja a tájékoztatást. JHS Adatkezelő panasz fogadása esetén a panasz bejelentésről, annak tartalmának pontos átadásával 24 órán belül kölcsönösen értesítik egymást. Ha az adatkezelő az Érintett kérelmét jogosnak találja, akkor haladéktalanul intézkedik a személyes adatainak helyesbítése vagy törlése érdekében.

Ha az Érintett nem elégedett az adatkezelő válaszával, akkor személyes adatai védelméhez való jogát polgári bíróság előtt érvényesítheti, továbbá a Nemzeti Adatvédelmi és Információszabadság Hatósághoz (www.naih.hu) fordulhat.

# Hozzájárulás az adatkezeléshez

Az Érintett kijelenti, hogy a jelen dokumentumban ismertetett adatkezelést, az ahhoz kapcsolódó jogait, kötelességeit megismerte, a jelen dokumentumot elolvasta és értelmezte, és ennek alapján az Érintett hozzájárulását adja a JHS Adatkezelőnek és a hogy az adatkezelés céljából, az ismertetett JHS szolgáltatás nyújtásához szükséges mértékben, a jelen dokumentumban rögzítettek szerint személyes adatait kezelje.

2023……………………………………..

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Érintett

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 JHS Adatkezelő

 Dr. Csiba László Integrált Szociális Intézmény

 B-A-Z Vármegye

 Balázs Ottó

 rendszergazda